recursal/SuperWikiNEXT-32B huggingface dataset:
**Neptunea antiqua** on kuningaskotiloiden heimoon kuuluva suuri kapeakielikotilo, joka elää Koillis-Atlantissa.

Ulkonäkö
--------

*N. antiqua* on keskimäärin 20 senttimetriä pitkä ja 5 senttimetriä leveä; suurimmat löydetyt yksilöt ovat olleet kaksi kertaa tätä suurempia. Sillä on pitkä ja terävähuippuinen kuori, jonka väri on yleensä kellertävä ja vivahtaa joskus punaiseen. Kuoressa on seitsemän pulleaa kierrettä, joista ulommainen on 70–80 prosenttia koko kotilon korkeudesta. Kierteiden välissä on ohut sauma, jonka rinnalla kulkee kapea kohouma. Kuoren pinnalla on lukemattomia ohuita harjanteita ja kasvurenkaita ja sitä peittää ohut sarveiskerros, joka kuluu iän myötä pois.

*N. antiquan* silmät sijaitsevat pitkien ja kapeiden tuntosarvien tyvessä. Aktiivisilla yksilöillä hengitysputket eli sifonit eivät työnny kovin pitkälle ulos vaippaontelosta. Jalka on suuri ja sen takaosassa ja sivuilla voi olla pieniä ulokkeita. Naaraalla on lisäksi anturassaan limatiehyitä. Jalkaan on kiinnittynyt soikea kalkkikansi, jolla kotilo voi peittää tiiviisti kuoren leveän suuaukon.

Levinneisyys
------------

*N. antiquaa* esiintyy Koillis-Atlantissa laajalla vyöhykkeellä, joka ulottuu Biskajanlahdesta etelässä Arktikseen pohjoisessa.

Elintavat
---------

*N. antiqua* elää pehmeällä merenpohjalla vuorovesivyöhykkeen alapuolella aina 1,2 kilometrin syvyyteen saakka.

*N. antiquan* sylkirauhasista erittyvä tetramiini on ihmiselle myrkyllistä ja vaikuttaa samaan tapaan kuin kurare. Eläin muistuttaa erehdyttävästi syötäväksi kelpaavaa kuningaskotiloa ja aiheuttaa Britanniassa silloin tällöin ruokamyrkytyksiä.

* Munakoteloita Munakoteloita

Lähteet
-------

1. 1 2 3 4 5 6  Neptunea antiqua *Marine Species Identification Portal*.  Arkistoitu 4.3.2016. Viitattu 20. lokakuuta 2010.
2. ↑  Whittle, Kevin & Gallacher, Susan: Marine toxins (pdf) *British Medical Bulletin 2000, 56 (No 1)*. Viitattu 20. lokakuuta 2010.

Aiheesta muualla
----------------

* Kuvia tai muita tiedostoja aiheesta **Neptunea antiqua** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q283978
* BOLD: 402900
* CoL: 47425
* EoL: 46460040
* EUNIS: 58920
* GBIF: 2304683
* iNaturalist: 197014
* IRMNG: 10606610
* ITIS: 74009
* NBN: NBNSYS0000176689
* NCBI: 167137
* SeaLifeBase: 5507
* WoRMS: 138920

 |

 |
**Hopealuistimet** (*Hans Brinker or the Silver Skates*) on Mary Mapes Dodgen lastenkirja vuodelta 1865. Sen on julkaissut suomeksi WSOY vuonna 1922. Alkuteoksen on palkinnut Ranskan akatemia.

Velvi Gyllenberg on suomentanut sen Marie Louise Gagnerin mukaelmasta. Suomennoksesta on julkaistu useita painoksia.

Saadakseen kirjaan aitoa tunnelmaa Mapes Dodge keskusteli hollantilaisperäisten tuttaviensa kanssa, jotka kertoivat kotimaastaan.

Hans sitoo sisarensa luistimien nauhoja. Vuonna 1876 ilmestyneen ranskankielisen käännöksen kuvitusta.

Tarina
------

Hansin ja Gretelin isä on loukkaantunut ollessaan patotyömaalla. Köyhtyneen perheen lapsia pilkataan koulussa, mutta koko perhe haluaa auttaa isää. Eräs ystävä antaa lapsille rahaa luistimien ostoon, jotta he pääsisivät osallistumaan luistelukilpailuun. Hans kuitenkin ottaa yhteyttä lääkäriin, että isä saisi apua. Lääkäri auttaa perhettä ja leikkaa isän päässä olevan kasvaimen. Hänen ansiostaan Hans pääsee myöhemmin aloittamaan lääkäriopinnot. Tarinaan on liitetty mukaan vanha hollantilainen kertomus "Haarlemin pikku sankari" pojasta, joka tukki padossa olevan reiän ja pelasti kaupungin pato-onnettomuudelta.

Lähteet
-------

1. 1 2 3  Hopealuistimet *Finna.fi*. Viitattu 27.3.2016.
2. ↑  Virginia Johnson: Mary Mapes Dodge: Crafter of the Silver Skates and Godmother of Children's Literature *Librarypoint*.  Arkistoitu 7.4.2016. Viitattu 27.3.2016. (englanniksi)

Aiheesta muualla
----------------

* *Hans Brinker or the Silver Skates* Project Gutenbergissa (englanniksi)
Orval
**Orval** (koko nimi ransk. *Brasserie d'Orval S.A.*) on trappistipanimo, joka toimii Abbaye Notre-Dame d'Orval -luostarissa Belgian eteläisimmässä osassa aivan Ranskan rajalla. Nykyinen panimo on perustettu vuonna 1931, mutta panimotoimintaa siellä arvellaan harjoitetun jo vuonna 1132 perustetun luostarin alkuajoista asti.

Panimon oluet
-------------

Orval valmistaa kahta eri olutta, jotka ovat käytännössä vain erivahvuisia versioita samasta oluesta:

* Orval (6,2 %): vaalea pintahiivaolut
* Orval Vert (2016: 4,5 %): miedompi versio edellisestä, saatavana ainoastaan luostarin kahvilasta hanaoluena.

Orval poikkeaa oluena luonteeltaan melkoisesti muista trappisteista, mikä johtuu mm. kuivahumaloinnista sekä paikallisen *Brettanomyces*-villihiivan käytöstä kolme viikkoa kestävän kypsytysjakson aikana. Nämä tekevät mausta (tuoreena) kuivan, hieman lambicmaisen happaman ja voimakkaan aromaattisesti humaloidun. Orval ikääntyy hyvin ja muuttaa viisi vuotta oikein säilytettynä luonnettaan makeammaksi, jopa sherrymäiseksi. Erikoisluonteestaan johtuen Orval jakaa (lambicien tapaan) maistajien mielipiteitä hyvin vahvasti: osa ei voi sietää sitä, kun taas osa pitää sitä maailman parhaana oluena.

Lähteet
-------

1. ↑  Beaumont, Stephen: "Premium Beer Drinkers Guide", s. 158. Firefly Books, 2000

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Orval**.
* Orvalin www-sivut
* Hyvin kattava artikkeli Orvalista (englanniksi) White Beer Travels:in sivuilla (Arkistoitu – Internet Archive)
**Ricardo Primitivo González** (s. 12. toukokuuta 1925) on argentiinalainen uransa lopettanut koripalloilija. Koripallouransa jälkeen hän on toiminut argentiinalaisen koripalloseuran Club Atlético Palermon kunniapresidenttinä, minkä lisäksi hänet on valittu FIBA Hall of Fameen.

González voitti Argentiinan mestaruuden vuonna 1947, jolloin maakunnat pelasivat toisiaan vastaan. Vuonna 1948 hän edusti seuratasolla Santos Lugaresia ja vuodet 1949–1956 Club Atlético Palermoa. González voitti vuonna 1949 Buenos Airesin mestaruuden.

Argentiinan maajoukkueessa González pelasi vuodet 1947–1955. Hän oli mukana vuoden 1950 MM-kilpailuissa, joista maa voitti kultaa. González oli kisoissa joukkueensa toiseksi paras pistemies (10,7 pistettä ottelua kohden). Olympialaisissa hän oli mukana kahdesti vuosina 1948 sekä 1952.

Lähteet
-------

1. 1 2  Ricardo GONZÁLEZ (2009 Class)  1.9.2009. FIBA Hall of Fame.  Arkistoitu 20.8.2010. Viitattu 14.2.2013. (englanniksi)
2. ↑  Ricardo González Sports-Reference.  Arkistoitu 30.1.2012. Viitattu 14.2.2013. (englanniksi)

Aiheesta muualla
----------------

* FIBA Hall of Fame (Arkistoitu – Internet Archive) (englanniksi)
**Ricardo Gabriel "Ricky" Álvarez** (s. 12. huhtikuuta 1988 Buenos Aires, Argentiina) on argentiinalainen jalkapalloilija. Hän on edustanut muun muassa Italiassa Inter Milanoa ja Sampdoriaa sekä Englannissa Sunderlandia. Hän on pelipaikaltaan hyökkäävä keskikenttäpelaaja.

Seurajoukkueura
---------------

Álvarez aloitti ammattilaisuransa Vélez Sarsfieldista, jossa hän pelasi ensimmäisen ottelunsa vuonna 2008. Hän oli joukkueen mukana voittamassa Argentiinan pääsarjan kevätkauden (Clausura) 2009 mestaruutta.

5. heinäkuuta 2011 Álvarez siirtyi italialaisseura Internazionaleen 11,75 miljoonan euron siirtokorvauksella. Kyseisellä siirtosummalla milanolaisseura sai 90% pelaajaoikeuksista itselleen. Hän teki ensiesiitymisensä joukkueessa vuoden 2011 Italian supercupin ottelussa paikallisvastustaja Milania vastaan. Päävalmentaja Claudio Ranierin alaisuudessa hän onnistui vakiinnuttamaan pelipaikkansa pelaavassa kokoonpanossa. Ensimmäisen maalinsa hän teki 22. marraskuuta 2011 Mestarien liigan lohkovaiheen ottelussa turkkilaista Trabzonsporia vastaan.

Maajoukkueura
-------------

Álvarez teki ensiesiintymisensä Argentiinan maajoukkueessa 2. syyskuuta 2011 pelatussa ystävyysottelussa Venezuelaa vastaan.

Lähteet
-------

1. ↑  Ricky Alvarez, el nuevo argentino de Inter Cancha Llena. Viitattu 24.11.2011. (espanjaksi)
2. ↑  La Maravilla se muda a Italia Club Atlético Vélez Sársfield. Viitattu 24.11.2011. (espanjaksi)

Aiheesta muualla
----------------

* Ricardo Álvarezin tilastot Fútbol XXI -sivustolla (espanjaksi)

  

Argentiinan joukkue – Jalkapallon MM-kilpailut 2014
1 Romero |
2 Garay |
3 Campagnaro |
4 Zabaleta |
5 Gago |
6 Biglia |
7 Di María |
8 Pérez |
9 Higuaín |
10 Messi |
11 Rodríguez |
12 Orión |
13 A. Fernández |
14 Mascherano |
15 Demichelis |
16 Rojo |
17 F. Fernández |
18 Palacio |
19 Álvarez |
20 Agüero |
21 Andújar |
22 Lavezzi |
23 Basanta |
Valmentaja Sabella
Ammoulianí  
ΑμμουλιανήAmmoulianín saari sekä Drénian saaret satelliittikuvassa.

|  |  |
| --- | --- |
| Sijainti | 
40°19′39″N, 23°54′44″E, AristotélisChalkidikí, Keski-MakedoniaKreikka |
| Vesialue | 
Singitikóslahti |
| Merialue | 
Egeanmeri, Välimeri |

Väestö| Asukasluku | 
529 |
| Kieli | 
kreikka |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Ammoulianí** (kreik. Αμμουλιανή) on pieni Kreikan saari, joka sijaitsee Singitikóslahdessa Chalkidikín niemimaan rannikolla, Athoksen niemimaan itärannikon edustalla. Saaren asukasluku on 529 (vuonna 2011). Hallinnollisesti Ammoulianí kuuluu Aristotéliin kuntaan, Chalkidikín alueyksikköön ja Keski-Makedonian alueeseen.

Ensimmäiset asukkaat tulivat saarelle vuonna 1925. Tuolloin saarelle muutti väestöä erityisesti Marmaranmeren saarilta osana Kreikan ja Turkin väestönvaihtoa. Nykyisin saari on suosittu turistikohde ja siellä on monia hiekkarantoja. Ammoulianín kylä sijaitsee saaren pohjoisrannikolla. Saari on Kreikan pohjoisimpia asuttuja saaria. Ammoulianín kaakkoispuolella sijaitsevat Drénian saaret.

Ammoulianín saarta.

Lähteet
-------

1. ↑  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Ιστορία *Visit Ammouliani*. Viitattu 3.8.2015.

Aiheesta muualla
----------------

* Kuvia tai muita tiedostoja aiheesta **Ammoulianí** Wikimedia Commonsissa
*Europiumoksidi viittaa tänne. Europiumilla on kaksi muutakin oksidia: europium(II)oksidi (EuO) ja Eu3O4*
**Europium(III)oksidi** (Eu2O3) on europiumin ja hapen epäorgaaninen yhdiste. Sitä on käytetty yleisesti punaisena loisteaineena television kuvaputkissa, yhdessä yttriumin suolojen kanssa, sekä loistelampuissa. Tyypillinen väritelevision kuvaputki sisältää noin 0,5–1 g europiumoksidia ja vuodesta 1964 lähtien televisioteollisuus on käyttänyt erittäin puhtaita yttriumin ja europiumin oksideja tonnimääriä. Se on myös eräs lähdemateriaali fluoresoivan lasin valmistuksessa. Europiumin suolojen fluoresoivia ominaisuuksia käytetään myös eurosetelien väärennyksen estävissä turvatekijöissä.

Europiumoksidilla on kaksi kiderakennetta: monokliininen ja kuutiollinen. Kuutiollinen rakenne on samanlainen kuin mangaani(III)oksidilla. Metallinen europium hapettuu ilmassa europium(III)oksidiksi.

Lähteet
-------

1. 1 2 3 4  WebElements: Europium: dieuropium trioxide *webelements.com*. Viitattu 30. marraskuuta 2015. (englanniksi)
2. ↑  Gupta, Chiranjib Kumar & Krishnamurthy, Nagaiyar: *Extractive Metallurgy of Rare Earths*, s. 61. CRC Press, 2004. ISBN 0-415-33340-7. archive.org: verkkoversio (viitattu 14.12.2016). (englanniksi)
3. ↑  Europium Oxide (Europiumoksidi PubChem-tietokannassa) PubChem. Viitattu 30. marraskuuta 2015. (englanniksi)
4. ↑  Euros and europium *smarterscience.com*. Viitattu 30. marraskuuta 2015. (englanniksi)
Mehiläiskuningatar (keskellä).
**Hyönteiskuningatar** on aitososiaalisten hyönteisten yhdyskunnassa yksilö, jonka tehtävä on lisääntyä koko muun yhdyskunnan puolesta. Kuningattaria voi olla yhteiskunnassa yksi tai useampia.

Muurahaisyhdyskunnassa voi olla useampi kuningatar samanaikaisesti. Tätä esiintyy esimerkiksi *Myrmica*-, *Serviformica*-, *Formica*-, *Pheidole*-, *Messor*-, *Solenopsis* ja *Linepithema*-sukujen muurahaisilla. *Camponotus*- ja *Lasius*-suvuissa on joitakin lajeja, joiden yhdyskunnissa saattaa elää kaksi kuningatarta, ja kaikki työläiset hyväksyvät tämän, mutta jos kuningattaret tapaavat toisensa, ne taistelevat jommankumman kuolemaan saakka. Monien muurahaislajien kuningattarilla on paritteluaikaan siivet, jotka ne kuitenkin pudottavat heti parittelun jälkeen.

Mehiläisten yhdyskunnassa on vain yksi kuningatar kerrallaan. Jos pesään ilmaantuu toiseen kuningatarmehiläinen, se taistelee vanhan kanssa kunnes jompikumpi kuolee.

Lähteet
-------

1. ↑  Kyri, Jan: Can an ant colony have multiple queens? *Quora*.  12.7.2013. Viitattu 10.1.2020. (englanniksi)
2. ↑  Hawkins, Sari: Yllättikö parvi lentomuurahaisia pihallasi? Ne ovat lähdössä deittailulennolle *Iltalehti*.  1.8.2017. Viitattu 10.1.2020. (suomeksi)
3. ↑  Kuningatar on kaikkien mehiläisten äiti *Hello Honey*.  13.5.2018. Viitattu 10.1.2020. (suomeksi)
**Jesse Ventura** (oik. **James George Janos**, s. 15. heinäkuuta 1951 Minneapolis, Minnesota) on yhdysvaltalainen kehonrakentaja, showpainija, näyttelijä, poliitikko, Minnesotan kuvernööri ja Vietnamin sodan veteraani.

Painiura
--------

Jesse Ventura oli yksi värikkäimmistä esiintyjistä WWF-painikehässä (nyk. WWE) 1970- ja 1980-luvuilla. Hän otteli kehänimellä "The Body" monia kyseisen aikakauden parhaita vastaan, heistä mainittakoon Tony Atlas, Jimmy Snuka, Hulk Hogan, Ivan Putski sekä Roddy Piper. Vuoden 1984 alussa hän loukkaantui pahasti ja joutui lopettamaan uransa mutta pysyi WWF:ssa mukana kommentaattorina vuosina 1985–1990 yhdessä selostaja Robert "Gorilla Monsoon" Marellan kanssa.

Elokuvat ja televisio
---------------------

Ventura teki ensiesiintymisensä valkokankaalla Arnold Schwarzeneggerin tähdittämässä menestyselokuvassa *Predator – saalistaja* (1987), josta hänet parhaiten tunnetaankin. Tämän jälkeen hän näytteli vielä kahdessa elokuvassa Schwarzeneggerin kanssa: *Juokse tai kuole* (1987) ja *Batman & Robin* (1997). Hänen muita elokuviaan on muun muassa Sylvester Stallonen *Demolition Man* (1993). Vuoden 2003 lopulla Jesse Venturalla oli myös oma televisio-ohjelma *Jesse Ventura's America*.

Politiikka
----------

Jätettyään WWF:n lopullisesti taakseen 1990-luvun alussa, päätti Ventura ottaa erään high school -opettajansa neuvosta vaarin ja pyrkiä Brooklyn Parkin pormestariksi. Hän voitti helposti 18-vuotiaan vastaehdokkaansa ja toimi virassaan yhden kauden ajan 1991–1995. Muutaman vuoden päästä kauden päättymisen jälkeen hänet valittiin Minnesotan osavaltion kuvernööriksi, jona hän toimi neljä vuotta 1998–2002. Myöhemmin Ventura otti kantaa USA:n kuulustelumenetelmiin esim. waterboardingiin ja ilmoitti vastustavansa kiduttamista kuulusteluissa. Ventura on myös kritisoinut USA:n kauppasaartoa Kuubaa vastaan. Lisäksi Ventura on kritisoinut sekä demokraatteja ja republikaaneja ja pitää molempia yhtä korruptoituneina.

Poliittisen uran jälkeen Ventura on tehnyt muun muassa sarjaa nimeltä *Conspiracy Theory with Jesse Ventura* (sarjaa on Suomessa esittänyt JIM-kanava nimellä *Salaliittoteoriat Jesse Venturan johdolla*) ja julkaissut salaliittoteorioita käsitteleviä kirjoja.

Yksityiselämä
-------------

Ventura on ollut vuodesta 1975 lähtien naimisissa Theresa Larson Mastersin kanssa. Heillä on kaksi lasta.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jesse Ventura**.

Wikisitaateissa on kokoelma sitaatteja aiheesta ***Jesse Ventura***. 

* Jesse Ventura Internet Movie Databasessa. (englanniksi)
* Jesse Ventura Elonetissä.
* WWE.com-profiili (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Japani
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |
**HMS Pursuer** (viirinumero D73) oli Britannian kuninkaallisen laivaston Attacker-luokan saattuetukialus toisessa maailmansodassa.

Valmistus
---------

*Pääartikkeli: Attacker-luokka (saattuetukialus)*
Alus tilattiin Ingalls Shipbuildingilta Pascagoulasta Mississipistä kauppalaivana *Mormacland*. Köli laskettiin 31. heinäkuuta 1941. Yhdysvaltain laivasto lunasti aluksen muutettavaksi saattuetukialukseksi ja se laskettiin vesille 18. heinäkuuta 1942 nimellä *USS St. George* (runkonumero CVE-17). Alus valmistui vielä samana vuonna 20. elokuuta ja se otettiin Yhdysvaltain laivastossa palveluskäyttöön samana päivänä. *USS St. George* poistettiin palveluksesta 14. kesäkuuta 1943 ja se siirrettiin samana päivänä kuninkaalliselle laivastolle, jossa se otettiin palvelukseen nimellä *HMS Musketeer*.

Palvelus
--------

Alus valmistautui Atlantin ylitykseen ja se siirtyi Panamaan. Se läpäisi kanavan ja jatkoi matkaansa Norfolkin laivastotukikohtaan. Norfolkiin saavuttuaan 26. kesäkuuta alus siirrettiin telakalle kuninkaallisen laivaston edellyttämien muutostöiden toteuttamiseksi. Alus palasi telakalta heinäkuussa aloittaen kouluttautumisen ja 30. heinäkuuta alus liittyi saattueeseene HX250 matkalle Clydeen.

Alus erkani 11. elokuuta saattueesta jatkaen matkaansa Liverpooliin, jossa se siirrettiin seuraavana päivänä telakalle muutostöiden loppuun saattamiseksi. Alus palasi palvelukseen marraskuussa ja se siirtyi 16. marraskuuta Clydeen, jossa sille siirrettiin 20 Wildcat-hävittäjää sekä 881 ja 896 laivueiden henkilöstö.

Alus osallistui operaatio Tungsteniin, Normandian maihinnousuun ja operaatio Dragooniin.

Yhdysvaltain laivastolle alus palautettiin 12. helmikuuta 1946 ja se myytiin 14. toukokuuta romutettavaksi Patapsco Scrap Company Bethlehemiin Pennsylvaniaan.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **HMS Pursuer (D73)**.
* Chesneau, Roger: *Aircraft Carriers of the World, 1914 to the Present - an illustrated encyclopedia*. Bristol: Brockhampton Press, 1998. ISBN 1-86019-87-5-9. (englanniksi)
* Poolman, Kenneth: *Allied Escort Carriers of World War Two in action*. Avon: Blandford Press, 1988. ISBN 0-7137-1221-X. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Brown, David (toim.): *The British Pacific and East Indies Fleets - "The Forgotten Fleets" 50th Anniversary*. Liverpool, Englanti: Brodie Publisher Ltd, 1995. ISBN 1-874447-28-4. (englanniksi)

### Viitteet

1. 1 2 3  Naval-history.net - HMS Pursuer

*Attacker*-luokan saattuetukialukset

|  |
| --- |
| *HMS Attacker* - *HMS Battler* - *HMS Chaser* - HMS Fencer - *HMS Hunter* - *HMS Pursuer* - *HMS Ravager* - *HMS Searcher* - *HMS Stalker* - *HMS Striker* - *HMS Tracker* |
| Edeltäjä: *Avenger-luokka* – Seuraaja: Ruler-luokka |
**Proskriptio** (latinaksi *proscriptio*) on valtion vihollisen julkinen nimeäminen ja virallinen tuomitseminen. Se tarkoittaa käytännössä tuomitsemista kuolemaan tai maanpakoon. Proskriptioita käytettiin yleisesti Rooman valtakunnassa etenkin tasavallan aikana poliittisten vastustajien eliminointiin. Ensimmäinen tunnettu tapaus on, kun Sullasta tuli diktaattori vuonna 82 eaa. Sulla laati listan vihollisistaan ja julkaisi sen Rooman forumilla. Hänen proskriptionsa suoritettiin virkamiesmäisellä tarkkuudella. Listalla olleilta vietiin lain suoja ja heidän kuolemaansa johtavista tiedoista tai heidän tappamisestaan luvattiin palkkio. Tappaja sai myös pitää osan tapetun maaomistuksista. Poliittisista murhista tulikin suosittu tapa kerätä varallisuutta. Proskription uhreilta lyötiin usein pää irti ja se laitettiin näytille forumille. 

Proskriptiot otettiin myöhemmin uudestaan käyttöön muun muassa toisen triumviraatin myötä 43 eaa. Octavianuksen, Lepiduksen ja Marcus Antoniuksen sopimuksella. Tässä yhteydessä saivat surmansa proskriptioiden tunnetuimmat uhrit Cicero ja hänen veljensä Quintus Tullius Cicero.
**Vincenzo Danti** (1530 Perugia, Italia – 1576 Perugia) oli italialainen kuvanveistäjä, joka sai tyyliinsä paljon vaikutteita itseään 55 vuotta vanhemmalta Michelangelolta. Hänen tunnetuimpia teoksiaan ovat Johannes Kastajan teloitusta kuvaava veistosryhmä Firenzen Battistero di San Giovannissa sekä veistosryhmä *Kunnia voittaa valheellisuuden* Firenzen Bargello-palatsissa, jossa on muitakin Dantin töitä.

Lähteet
-------

1. ↑  Salonen, Lippo & Salonen, Sirkka (suom.) & Väänänen, Juha (toim.): "Danti, Vincenzo", *Kuka teki mitä, Kuvitettu elämäkerrallinen hakuteos*, s. 64. Suuri Suomalainen Kirjakerho, 1986. ISBN 951-643-251-4.

Aiheesta muualla
----------------

* Kuvia tai muita tiedostoja aiheesta **Vincenzo Danti** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Vincenzo Danti 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Italia
* Israel
* Yhdysvallat
* Tšekki
* Alankomaat
* Vatikaani

 |
|  |
| Taiteenala | 
* RKD Artists
* Städel
* ULAN

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Komorbiditeetti** eli **monihäiriöisyys**, tarkoittaa kahden tai useamman itsenäisen sairauden esiintymistä samanaikaisesti. Komorbidi sairaus tai häiriö voi olla seurausta perussairaudesta tai suorassa yhteydessä siihen. Tämä johtuu usein erilliseksi luokiteltujen ongelmien yhteisestä taustatekijästä.

Komorbiditeetti on tyypillinen etenkin nuoruusiän päihdehäiriöille tai erilaisille oppimisvaikeuksille, ja sen diagnosointi vaikuttaa merkittävästi oireenkuvaan, ennusteeseen, taudinkulkuun ja hoitoon. Kasvaneen avuntarpeen vuoksi useammasta häiriöstä kärsivät kuitenkin hakevat apua todennäköisemmin kuin henkilöt joiden sairaus on ei-komorbidinen, jolloin hoidettavan suopea suhtautuminen hoitoon saattaa nopeuttaa paranemista. Yhteisestä taustatekijästä johtuvissa sairauksissa yhden ongelman lieveminen vaikuttaa usein myös toisen oireiden helpottumiseen.*lähde?*

Komorbidit häiriöt ovat silti usein vaikeammin hoidettavissa kuin yksittäisesti esiintyvät häiriöt, sillä hoitoa suunniteltaessa on otettava huomioon kunkin häiriön yksittäiset ominaispiirteet ja niiden yhdistelmien variaatiot. Oireiston monimuotoisuus on usein hoitohenkilökunnalle haaste, ja vaatii hoidon mukauttamista hoidettavan yksilön ainutlaatuisiin tarpeisiin.

Katso myös
----------

* Kaksoisdiagnoosi

Lähteet
-------

1. ↑  komorbiditeetti *Lääketieteen sanasto, Duodecim Terveyskirjasto*.  18.10.2016. Duodecim. Viitattu 12.4.2021.

Aiheesta muualla
----------------

* Comorbidity (englanniksi) (sciencedirect.com)
*Tämä artikkeli kuvaa Britannian kuninkaallisen laivaston Ramillies-luokan kolmannen luokan linjalaivaa. Sanan muita merkityksiä on täsmennyssivulla.*

**HMS Ramillies** oli Britannian kuninkaallisen laivaston vuonna 1763 vesillelaskettu Ramillies-luokan 74-tykkinen kolmannen luokan linjalaiva.

Valmistus
---------

*Pääartikkeli: Ramillies-luokka*
Alus tilattiin 1. joulukuuta 1759 Chathamin telakalta, jossa rakennustöistä vastasi huhtikuuhun 1762 saakka John Lock ja sen jälkeen Edward Allin. Köli laskettiin 25. elokuuta 1760. Alus laskettiin vesille 25. huhtikuuta 1763 ja valmistui marraskuussa, jolloin valmistuskustannukset olivat 36 536 puntaa neljä shillinkiä ja kolme pennyä. Lisäksi aluksen takilointi ja varustaminen maksoi 6 823 puntaa viisitoista shillinkiä ja kuusi pennyä.

Palvelus
--------

Alus kuului 1782 Newfoundlandin edustalla partioineen amiraali Thomas Graves'n laivastoon. Se vaurioitui pahoin myrskyssä ja jouduttiin hylkäämään, jolloin alus poltettiin 1782.

Lähteet
-------

* Winfield, Rif: *British Warships in the Age of Sail 1714–1792 – Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)
* Winfield, Rif: *British Warships in the Age of Sail 1793–1817 – Design, Construction and Fates*, s. 1–2. Minnesota: Seaforth Publishing, 2005. ISBN 978-1-84415-717-4. (englanniksi)

### Viitteet

1. ↑  Winfield, Rif s. 66

*Ramillies*-luokan linjalaivat

|  |  |
| --- | --- |
| 1. ryhmä | *HMS Ramillies* - *HMS Monarch* - *HMS Magnificent* - *HMS Marlborough* |
| 2. ryhmä | *HMS Terrible* - *HMS Russell* - *HMS Invincible* - *HMS Robust* - *HMS Prince of Wales* |

|  |
| --- |
| Edeltäjät: Canada-luokka – Seuraaja: Suffolk-luokka |
**Sulkavan työväentalo Tanhula** sijaitsee Sulkavan keskustassa. Se on maakunnallisesti arvokas ja siihen liittyy sekä rakennushistoriallisia että maisemallisia arvoja.

Historia
--------

Sulkavalle perustettiin työväenyhdistys vuonna 1905. Työväenyhdistys siirsi vuonna 1911 Lohikoskelta pari vuotta aiemmin rakennetun työväentalon kirkonkylälle. Pystytys tehtiin talkoilla, rakennusmateriaalia saatiin osittain keräyksillä ja osittain ostettiin. Sisällissodan aikana vuonna 1918 talo oli valkoisten hallussa, jolloin se kärsi vaurioita. Taloon tehtiin laajennuksia vuosina 1954 ja 1966.

Rakennus
--------

Työväentalo on hirsirunkoinen. Se on vuorattu laudoilla vuonna 1954. Talo on maalattu punaiseksi vuonna 1946 ja uudelleen vuonna 1971. Alkuperäinen pärekate on vuonna 1958 vaihdettu peltikatteeksi. Vuonna 1954 on sisäkattoon laitettu haltexlevyt ja sisäseiniin lastu- ja haltexlevyt. Talon alkuperäinen uunilämmitys on vuonna 1966 vaihdettu öljykeskuslämmitykseen. Samana vuonna on taloon asennettu vesijohto, viemäri ja wc. Myös talon ovet on uusittu vuonna 1966.

Talon vesikatto uusittiin vuonna 1986 ja keittiö on uusittu vuonna 1914.

Talossa on juhlasali, ravintola, keittiö, eteinen ja kahden huoneen ja keittiön asunto. Näyttämö on purettu vuonna 1959.

Toimintaa työväentalolla
------------------------

Talossa on järjestetty kokouksia, nuorisotoimintaa, tansseja, elokuvanäytöksiä bingoa, urheiluharjoituksia ja juhlia.

Lähteet
-------

1. 1 2  Hilla Tarjanne: Etelä-Savon kulttuuriperintötietokanta Etelä-Savon maakuntaliitto, Etelä-Savon ely-keskus ja Riihisaari – Savonlinnan museo. Viitattu 17.01.2023.
2. 1 2 3 4 5  Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982.
3. ↑  Suomen Kotiseutuliitto: Seurantalot – Sulkavan työväentalo *seurantalot.fi*. Viitattu 17.1.2023.
4. ↑  Sulkavan Kotiseutulehti Oy: Sulkava-lehti *sulkavalehti.fi*. Sulkava. Viitattu 17.01.2023.
**Carsten Jancker** (s. 28. elokuuta 1974 Grevesmühlen, Itä-Saksa) on saksalainen jalkapalloilija. Isokokoisen Janckerin pelipaikka oli hyökkääjä.

Jancker debytoi Saksan Bundesliigassa FC Kölnin paidassa 1993. Vuonna 1995 hän siirtyi Itävaltaan Rapid Wieniin, jossa hän muun muassa teki seitsemän maalia Cup-voittajien cupissa ollen turnauksen paras maalintekijä. Jancker ehti edustaa Rapidia vain kauden verran ennen siirtymistään Bayern Müncheniin. Siellä hän voitti neljä kertaa Bundesliigan mestaruuden ja kerran Mestarien liigan. Jancker nousi Bayernin aikana myös maajoukkueeseen.

Vuonna 2002 Jancker siirtyi Italian Serie A -seura Udineseen. Siellä hän floppasi kuitenkin pahasti tehden vain kaksi liigamaalia kahden kauden aikana. Vuonna 2004 Jancker palasi Saksaan Kaiserslauterniin. Seuran pudottua 1. Bundesliigasta Jancker siirtyi Kiinaan Shanghai Shenhuan joukkueeseen toukokuussa 2006. Saman vuoden lokakuussa hän kuitenkin jätti seuran siirtyen Itävallan Bundesliigan SV Mattersburgiin talven 2007 siirtoikkunassa.

Maajoukkueessa Jancker debytoi lokakuussa 1998 Moldovaa vastaan. Hän edusti maataan vuoden 2000 EM-kilpailuissa sekä vuoden 2002 MM-kilpailuissa. Pian tuon turnauksen jälkeen Jancker kuitenkin putosi maajoukkueringistä. Hän pelasi 33 maaottelua ja teki niissä kymmenen maalia vuosina 1998–2002.

Lähteet
-------

1. ↑  Arnhold, Matthias & Mamrud, Roberto & Stokkermans, Karel: West) Germany - Record International Players  22.11.2018. RSSSF. Viitattu 11.12.2018. (englanniksi)

  

Saksan joukkue – Jalkapallon EM-kilpailut 2000
1 Kahn |
2 Babbel |
3 Rehmer |
4 Linke |
5 Bode |
6 Nowotny |
7 Scholl |
8 Häßler |
9 Kirsten |
10 Matthäus |
11 Rink |
12 Lehmann |
13 Ballack |
14 Hamann |
15 Wosz |
16 Jeremies |
17 Ziege |
18 Deisler |
19 Jancker |
20 Bierhoff |
21 Ramelow  |
22 Butt  |
Valmentaja Ribbeck

Saksan joukkue – Jalkapallon MM-kilpailut 2002
1 Kahn |
2 Linke |
3 Rehmer |
4 Baumann |
5 Ramelow |
6 Ziege |
7 Neuville |
8 Hamann |
9 Jancker |
10 Ricken |
11 Klose |
12 Lehmann |
13 Ballack |
14 Asamoah |
15 Kehl |
16 Jeremies |
17 Bode |
18 Böhme |
19 Schneider |
20 Bierhoff |
21 Metzelder |
22 Frings  |
23 Butt  |
Valmentaja Völler
**Sulkavanjärvi** on pieni humusjärvi Siilinjärven keskustan koillispuolella Pohjois-Savossa. Sen pinta-ala on 3,1 neliökilometriä. Etäisyys Kuopiosta on 23 kilometriä pohjoiseen.

Maantiede
---------

Sulkavanjärvi koostuu pohjoisesta selkävedestä, josta työntyy etelään useita järven pinta-alaan nähden suuria lahtia (Pyylahti, Oulunlahti, Särkilahti). Järvessä on useita vähintään 10 metriä syviä alueita. Niistä laajin sijaitsee koillisessa, ja sen keskellä on järven syvin kohta. Vähintään 10 metriä syvien alueiden pinta-ala on yhteensä 22 hehtaaria.

Sulkavanjärven saariluku on neljä. Järven rantaviiva ja saarten rannat ovat osin soistuneita. Haja-asutus ja kaivostoiminnan sulfaattikuormitus ovat heikentäneet Sulkavanjärven veden laatua, joka luokiteltiin vuonna 2013 välttäväksi. Sulkavanjärven vesitilavuus on 12 069 000 kuutiometriä.

Sulkavanjärveen laskee Pöljänjärvi luoteesta ja muutama vähäinen vakavesi pohjoisesta. Sulkavanjärvi laskee Sulkavansalmen kautta etelään Pieni-Sulkavaan, jonka korkeustaso on vain 0,1 metriä alempi.

Sulkavanjärvi (04.651.1.004) kuuluu Siilinjoen-Sulkavanjärven alueeseen (04.651), joka on kolmannen jakovaiheen vesistö Vuoksen vesistössä (04). Toinen jakovaihe Siilinjoen valuma-alue (04.65) ja ensimmäinen Nilsiän reitin valuma-alue (04.6). Sulkavanjärvi on laajin Siilinjoen-Sulkavanjärven alueen kahdeksasta vähintään hehtaarin laajuisesta vakavedestä. Toiseksi laajin on Pieni-Sulkava.

Sulkavanjärvi on viidenneksi laajin Siilinjärven 126:sta vakavedestä. Sitä laajempia ovat Kallavesi, Juurusvesi, Iso-Jälä ja Kevätön. Sulkavanjärveä seuraa Pöljänjärvi, Siilinjärvi, Räimäjärvi ja Iso-Petäinen.

Lähteet
-------

1. 1 2 3 4 5  Sulkavanjärvi, vakavesi, Siilinjärvi
2. 1 2 3 4 5 6 7 8 9  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 20.10.2021.
3. ↑  Sulkavanjärvi. Järviwiki. Viitattu 20.10.2021.
4. ↑  Siilinjoen - Sulkavanjärven alue (04.651). Järviwiki. Viitattu 20.10.2021.
5. ↑  Siilinjärvi (kunta). Järviwiki. Viitattu 20.10.2021.
**Carsten Embach** (s. 12. lokakuuta 1968 Stralsund, DDR) on saksalainen entinen rattikelkkailija.

Ura
---

Monien muiden rattikelkkailijoiden tavoin myös Embachilla on vahva yleisurheilutausta. Hänen lajinsa oli pituushyppy, missä hän sijoittui vuoden 1990 halli-EM-kilpailuissa viidenneksi tuloksella 783. Samana vuonna hän hyppäsi Potsdamissa ennätystuloksensa 801.

Rattikelkkailun pariin Embach siirtyi vuonna 1992 ja kilpaili ensi kertaa olympialaisissa 1994 Lillehammerissa, missä hän saavutti neljän miehen kilpailussa pronssia Wolfgang Hoppen ohjaamassa kelkkajoukkueessa. Vuosina 1995 ja 1997 hän voitti Hoppen joukkueessa neljän miehen kelkassa MM-kultaa ja vuonna 1996 MM-pronssia. Hoppen johtama joukkue jäi kuitenkin ulos 1998 Naganon olympialaisista, minkä johdosta Hoppe lopetti uransa. Vuonna 1999 hän saavutti EM-pronssia Harald Czudajn neljän miehen joukkueessa.

Embach siirtyi 2000-luvulle tultaessa André Langen neljän miehen kelkkajoukkueessan ja voitti uransa kolmannen maailmanmestaruuden vuonna 2000 sekä MM-hopeaa vuonna 2001. Langen joukkueessa hän voitti neljän miehen kilpailussa kultaa myös 2002 Salt Lake Cityn olympialaisista sekä seuraavana vuonna maailmanmestaruuden Lake Placidissa.

Lopetettuaan aktiiviuransa Embach on toiminut Saksan maajoukkueen valmentajana.

Arvokisamitalit
---------------

**Olympialaiset**

* 1994

neljän miehen kelkka: pronssia (W.Hoppe, Hielscher, Hannemann, Embach)
* 2002

neljän miehen kelkka: kultaa (Lange, Kühn, Kuske, Embach)
**Maailmanmestaruuskilpailut**

* 1995

neljän miehen kelkka: kultaa (W.Hoppe, Hannemann, Hielscher, Embach)
* 1996

neljän miehen kelkka: pronssia (W.Hoppe, Voss, Peter, Embach)
* 1997

neljän miehen kelkka: kultaa (W.Hoppe, Rühr, Hannemann, Embach)
* 2000

neljän miehen kelkka: kultaa (Lange, R.Hoppe, Behrendt, Embach)
* 2001

neljän miehen kelkka: hopeaa (Lange, Behrendt, R.Hoppe, Embach)
* 2003

neljän miehen kelkka: kultaa (Lange, R.Hoppe, Kuske, Embach)
**Euroopanmestaruuskilpailut**

* 1995

neljän miehen kelkka: kultaa (W.Hoppe, Hannemann, Hielscher, Embach)
* 1996

neljän miehen kelkka: hopeaa (W.Hoppe, Hannemann, Hielscher, Embach)
* 1999

neljän miehen kelkka: pronssia (Czudaj, Voss, Lehmann, Embach)
* 2001

neljän miehen kelkka: pronssia (Lange, Behrendt, R.Hoppe, Embach)
* 2002

neljän miehen kelkka: kultaa (Lange, Kühn, Kuske, Embach)
* 2003

neljän miehen kelkka: hopeaa (Lange, R.Hoppe, Kühn, Embach)

Lähteet
-------

* Carsten Embach FIBT:n tietokannassa (Arkistoitu – Internet Archive)

### Viitteet

1. ↑
2. ↑   (Arkistoitu – Internet Archive)
3. ↑   (Arkistoitu – Internet Archive)
4. ↑
5. ↑
6. ↑
**Kun mies on mies** (*A New Leaf*) on Elaine Mayn käsikirjoittama ja ohjaama yhdysvaltalainen musta komediaelokuva vuodelta 1971. Jack Ritchien novelliin väljästi perustuvan elokuvan pääosia näyttelevät Elaine May itse sekä Walter Matthau, Jack Weston, George Rose ja James Coco. 

Elokuva oli komediennenä tunnetuksi tulleen Elaine Mayn ensimmäinen ohjaustyö. Hän ylitti kuvausaikataulun 40 vuorokaudella ja leikkasi elokuvaa kymmenen kuukautta, kunnes tuotantostudio Paramount otti materiaalin haltuunsa. Paramount lyhensi Mayn versiota lähes tunnilla, poistaen kokonaan sivujuonen johon sisältyi muun muassa kaksi murhaa. Samalla kohtausten järjestys muuttui ja loppuratkaisusta tuli erilainen kuin pohjalla olevassa Jack Ritchien novellissa. May olisi halunnut nimensä pois elokuvan tekijätiedoista ja vei asian oikeuteenkin, mutta hävisi.

Juoni
-----

Keski-ikäinen playboy Henry Graham (Matthau) on taloudellisissa ongelmissa ja päättää löytää varakkaan vaimon. Hankkeeseensa hän saa 50 tuhatta dollaria sedältään (Coco), joka antaa Henrylle kuusi viikkoa aikaa löytää sopiva puoliso. Henry löytääkin Henrietta Lowellin (May), rikkaan mutta kömpelön kasvitieteilijän. He avioituvat huolimatta Henryn lakimiehen suosituksesta. Lakimiehellä vaikuttaa olevan omakin lehmä ojassa.

Vastaanotto ja myöhempi arvostus
--------------------------------

Golden Globe -gaalassa 1971 *Kun mies on mies* oli ehdokkaana parhaan musikaali- tai komediaelokuvan palkinnon saajaksi ja Elaine May naispääosastaan. 

Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

Lähteet
-------

1. 1 2  Laelma, Jyrki: Kun mies on mies (Arkistoitu – Internet Archive), *Iltalehti* 24.7.2008. Viitattu 24.8.2017.
2. ↑  Blauvelt, Christian: The 100 greatest comedies of all time  22.8.2017. BBC. Viitattu 22.8.2017.

Aiheesta muualla
----------------

* *Kun mies on mies* Internet Movie Databasessa. (englanniksi)
* *Kun mies on mies* Elonetissä.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:A New Leaf (film)
**Carson Jones Daly** (s. 22. kesäkuuta 1973 Santa Monica, Kalifornia) on yhdysvaltalainen televisiopersoona. Hän tuli tunnetuksi MTV:n VJ:nä ohjelmassa *Total Request Live*. Nykyisin Daly juontaa NBC-kanavalla *Last Call with Carson Dalya* sekä *The Voice* -laulukilpailua.

Yksityiselämä
-------------

Dalyn äiti, Pattie Daly Caruso, on selvinnyt rintasyövästä. Hänestä ja Carsonista on tullut tämän takia rintasyöpäaktivisteja. Dalylla on kolme lasta vaimonsa Siri Pinterin kanssa: vuonna 2009 syntynyt poika sekä vuosina 2012 ja 2014 syntyneet tyttäret.

Lähteet
-------

Aiheesta muualla
----------------

* Carson Dalyn kotisivu (englanniksi)
* Carson Dalyn MySpace -sivusto (englanniksi)
* Last Call with Carson Dalyn virallinen kotisivu (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
**Oklon luonnon ydinreaktorit** (1) ovat saaneet alkunsa kun hiekkakivessä (2) on pohjaveden mukana muodostunut erittäin rikas uraanimalmikerros (3) graniitin (4) päälle. Reaktoreiden synnyttämät "ydinjätteet" ovat nykyisin suuren kiinnostuksen kohteena, sillä ne ovat pysyneet aloillaan jo vuosimiljoonien ajan.
**Oklo** on alue Gabonissa Keski-Afrikassa Francevillen kaupungin lähellä. Alueella sijaitsee ainoa tunnettu luonnon fossiilinen fissioreaktori, jossa esiintyi toimintaa arvioiden mukaan 1,5–1,7 miljardia vuotta sitten (Proterotsooisen kauden keskivaihe). Kaikkiaan alueelta on tähän mennessä löydetty 16 erillistä reaktorimuodostumaa. Löydön tästä ilmiöstä teki ranskalainen fyysikko Francis Perrin. *lähde?*

Vuonna 1972 havaittiin alueelta louhitun uraanimalmin isotoopeissa poikkeuksia. Uraanin isotooppi U235 määrä oli laskenut normaalista 0,72 prosentista 0,62 prosenttiin, paikoin jopa 0,265 prosenttiin. *lähde?* Lisätutkimuksissa paljastui myös että muiden alueen isotooppien suhteet olivat häiriintyneet. Tutkijoiden mukaan alueella oli tapahtunut luonnollinen fissioreaktio. Fissioreaktio alkoi mahdollisesti kun kivien halkeamien kautta suodattunut pohjavesi sekoittui uraanimalmin kanssa. *lähde?* Alueella tapahtuvat fissioreaktiot toimivat sykäyksittäin 100 000–1 000 000 vuotta. *lähde?* Tutkijat arvioivat ettei nykyisin ydinreaktiota voisi tapahtua luonnollisesti, koska luonnossa esiintyvän U235:n suhde U238:een on nykyään liian alhainen. *lähde?* Tämä johtuu U235:n lyhyemmästä puoliintumisajasta. Oklon luonnollinen ydinreaktori tuotti myös paljon ydinjätettä, *lähde?* mutta se on pysynyt kaiken aikaa samassa paikassa. Kohde on siten myös kiinnostava paikka ydinjätteen loppusijoittamiselle ja siihen liittyvälle tutkimukselle.

Aiheesta muualla
----------------

* Oklo: Natural Nuclear Reactors (Arkistoitu – Internet Archive) (englanniksi)
* Oklon fossiilinen fissioreaktori (Arkistoitu – Internet Archive) (PDF-muodossa)
Sulkhan Tsintsadze
**Sulkhan Tsintsadze** (georg. სულხან ცინცაძე; 23. elokuuta 1925 – 15. syyskuuta 1991) oli georgialainen säveltäjä ja sellisti.

Uransa Tsintsadze aloitti sellistinä 1940-luvulla Georgian valtion jousikvartetissa. Hänet tunnetaankin erityisesti sävellyksistään jousikvartetille, mutta hän sävelsi myös oopperoita, baletteja, sinfonioita ja konserttoja. Hänen ensimmäinen, suureen suosioon noussut sävellyksensä koostui jousikvartetille tarkoitetuista miniatyyreistä ja sai inspiraationsa georgialaisista kansanlauluista. Sävellyksissään Tsintsadze "tuo esiin Georgian kansallisten soitinten harmoniset värit ja äänet".

Tsintsadze toimi Georgian säveltäjäliiton puheenjohtajana ja Tbilisin konservatorion rehtorina. Hänelle myönnettiin useita palkintoja, kuten Georgian kansantaiteilijan ja Neuvostoliiton kansantaiteilijan arvonimet sekä Neuvostoliiton valtionpalkinto ja Šota Rustaveli -palkinto.

Myös Tsintsadzen poika Irakli Tsintsadze on säveltäjä.

Lähteet
-------

1. ↑
2. 1 2 3  SULKHAN TSINTSADZE Naxos. Viitattu 30.09.2011.

Aiheesta muualla
----------------

* Kuvia tai muita tiedostoja aiheesta **Sulkhan Tsintsadze** Wikimedia Commonsissa

* Sulkhan Tsintsadze (1925–1992) (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
Oknön

|  |  |
| --- | --- |
| Sijainti | 
SträngnäsSödermanlandin lääni, SödermanlandRuotsi |
| Vesialue | 
Mälaren: Arnöfjärden, Oknöfjärden  |
| Korkein kohta | 
47 m mpy.  |
| Pinta-ala | 
10,1 km²  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Oknön** on Mälarenin saari Ruotsissa Strängnäsin kunnassa, joka sijaitsee Södermanlandin läänissä. Oknön ei ole teknisesti enää itsenäinen saari, sillä se on liitetty pengertiellä yhteen Tosterönin Aspönin saarenosaan. Salmen vesi virtaa sillan ohi siinä olevan putken läpi.

Maantietoa
----------

Oknönin pituus on 5,1 kilometriä ja leveys on 4,1 kilometriä. Saaren pinta-ala on 1 010 hehtaaria eli 10,1 neliökilometriä. Saari sijaitsee Tosterönin pohjoisosan Aspönin koillispuolella lähellä sen rantaa. Viereisen Märsönin Grannäsfjärden jatkuu Oknönin lounaispuolella Krissbosundetiin, mutta siinä se katkeaa saaria yhdistävään pengertiehen. Oknönin luoteispuolella aukeaa Oknönfjärden ja sen koillis- ja itäpuolella on Arnöfjärden. Arnöfjärdenistä haarautuu salmi lounaan suuntaan. Se on Lindsund, joka erottaa Oknönin Lindöstä. Lindö on eräs Selaönin ympärillä sijaitsevista pienemmistä saarista. Arnöfjärdenin koillispuolella on mantereen edustalla sijaitseva Bryggholmen ja sen kaakkoispuolella suurempi Arnö. Oknönin ympärillä sijaitsee joukko pienempiä saaria ja luotoja. Krissbosundetissa ovat Grytholmarna, Lindsundissa on Brännvinstrattenin luoto, Arnöfjärdenissä on Hovmangrundet ja Oknöfjärdenissä sijaitsevat rivissä Torrgrund, Helgonskär, Horsgarn ja Svinryggen. Oknönin rannan läheisyydessä on vielä pieni Madamskär.

Saaren kiinteä asutus on vähäinen ja se muodostuu muutamasta maatilasta ja vanhoista torpista. Aspönistä tulevalta maantiestä haarautuu itään päin tie, jonka johtaa rannassa sijaitsevaan lauttalaituriin. Laituria käyttää lossi, joka liikennöi itäpuoliseen Arnöhön (Arnöleden). Oknöfjärdenissä ja Arnöfjärdenissä kulkee Södermanlandin ja Upplandin entinen maakuntaraja ja niitä vastaava lääninraja.

Historiaa
---------

Lähellä lauttarantaa sijaitsee autioitunut kirkollinen hautausmaa, jonne haudattiin viimeisen kerran vuonna 1440.

* Lossi, joka liikennöi Arnön ja Oknönin välilläLossi, joka liikennöi Arnön ja Oknönin välillä

Katso myös
----------

* Luettelo Mälarenin saarista

Lähteet
-------

### Huomioita

1. 1 2  Saaren pinta-ala on mitattu Lantmäterietin Internetin karttapalvelussa pinta-alatyökalulla.

### Viitteet

1. 1 2 3 4 5  Oknön *Lantmäteriet*. Gävle:  Lantmäteriet. Viitattu 9.5.2021. (ruotsiksi)
2. ↑  Mälaren-Arnöfjärden (SE660180-157311) *Vatteninformationssystem*. Tukholma, Ruotsi:  Länsstyrelsen. Viitattu 9.5.2021. (ruotsiksi)
3. ↑  Mälaren-Tynnelsöfjärden (SE658966-157325) *Vatteninformationssystem*. Tukholma, Ruotsi:  Länsstyrelsen. Viitattu 9.5.2021. (ruotsiksi)
4. ↑  Kirkollinen hautausmaa (Aspö 25:1) *Fornminnessök*.  3.10.2018. Tukholma:  Riksantikvarieämbetet. Viitattu 9.5.2021. (ruotsiksi)
**480p** on lyhenne, joka viittaa ryhmään näytön kuvatarkkuuksia. Kirjain p tarkoittaa peräkkäispyyhkäisyä eli lomittamatonta kuvaa. 480 kertoo pystysuuntaisen kuvatarkkuuden olevan 480 kuvapistettä; vaakasuuntainen kuvatarkkuus on yleensä 640 kuvapistettä 4:3-kuvasuhteella (480 × 4/3 = 640 tai 854 kuvapistettä tai hieman vähemmän (mod16-yhteensopiva 848) 16:9-kuvasuhteella (480 × ​16⁄9 = 853,3). Kuvapisteiden määrän on oltava kokonaisluku, ja se pyöristetään laajakuva VGA-näytöissä yleensä 854 kuvapisteeseen, jolla taataan koko kuvan mahtuminen näytölle. Kuvat näytetään lomittamattomina vastakohtana 480i:n lomitetulle kuvalle. 480p-kuvatarkkuutta käytettiin monissa ensimmäisissä plasmatelevisioissa. Vakiopiirto on aina ollut 4:3-kuvasuhteella 640 × 480 kuvapistettä. 

PAL-alueilla, kuten Euroopassa ja Australiassa, pystysuuntainen kuvatarkkuus on 576 kuvapistettä ja kuvataajuus 25 kuvaa sekunnissa (50 lomitettua kuvaa sekunnissa).

480p24 ja 480p30
----------------

ATCS:n digitaalitelevisiostandardi määrittelee 480p:n peräkkäispyyhkäisyä käyttäväksi eli lomittamattomaksi kuvaksi 640×480p kuvatarkkuudella ja 24:n, 30:n tai 60:n hertsin kuvataajuudella. 

Sekä 480p24 että 480p30 ovat yleisempiä maissa, joissa käytetään tai on käytetty lomittamatonta NTSC-järjestelmää, kuten Pohjois-Amerikassa ja Japanissa (nämä lähetysmuodot ovat kuitenkin yhteensopivia järjestelmän kanssa, kun niitä käytetään lomittamattoman elokuvasisällön lähettämiseen).

Kuvatarkkuudet
--------------

| Standardi | Kuvatarkkuus | Kuvasuhde |
| --- | --- | --- |
| 480p | 640x480p | 4:3 (yleisin 480p-kuvasuhde) |
| 480p (1,85:1) | 888x480p | 1,85:1 (skaalaamaton / sovittamaton) |
| 480p (16:9) | n. 854×480p tai 848x480p | 16:9 (854×480 käytetään, kun 480p on valittuna laajakuva-YouTube-videolle) |
| 480p (3:2) | 720x480p | 3:2 (sama kuvasuhde kuin iPod Touch 4:ssä sekä NTSC-järjestelmän DVD:illä. |
| 480p (5:3) | 800x480p | 5:3 |

Katso myös
----------

* Peräkkäispyyhkäisy
* 720p
* Teräväpiirtotelevisio
* Vakiopiirtotelevisio
* Näytön kuvatarkkuus

Lähteet
-------

1. ↑  Best Practices For Multi-Device Transcoding | Knowledge Center *knowledge.kaltura.com*. Viitattu 12.9.2016.
2. ↑  AfterDawn.com: 480p - AfterDawn: Glossary of technology terms & acronyms *afterdawn.com*.
3. ↑  Glossary - 480p *Arkistoitu versio (alkuperäinen: )*.  9.7.2009.  Arkistoitu 9.7.2009.
**LÉ Aiofe** (viirinumero P22) oli Irlannin laivaston Emer-luokan vartiolaiva, joka nimettiin Lirin lapset joutseniksi muuttaneen äitipuolen Aiofen mukaan.

Valmistus
---------

*Pääartikkeli: Emer-luokka*
Alus tilattiin Verolme Dockyardilta Corkista, missä köli laskettiin 3. heinäkuuta 1978 telakkanumerolla 969. Se laskettiin vesille 12. huhtikuuta 1979 ja otettiin palvelukseen 20. marraskuuta 1979 ensimmäisenä päällikkönään komentajakapteeni McNamara.

Palvelus
--------

Lokakuussa 2004 alus osallistui Kanadan laivaston sukellusveneen *HMCS Chicoutimin* pelastustöihin Irlannin luoteisrannikolla. Heinäkuussa 2007 alus osallistui yli sadan lapsen pelastamiseen Dún Laoghairen edustalla pidetyssä regatassa.

Alus poistettiin palveluksesta joko loppuvuodesta 2014 tai alkuvuodesta 2015.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)
* MacGinty, Tom: *The Irish Navy - A Story of Courage and Tenacity (Golden Jubilee Irish Naval Service)*. Kerry, Irlanti: The Kerryman Ltd, 1995. ISBN 0-946277-22-2. (englanniksi)

### Viitteet

1. ↑  Adams, Thomas A. s. 57
2. ↑  Worldwarships.com - Aiofe
3. ↑  MacGinty, Tom s. 256

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:LÉ Aiofe (P22)
**Síses** (kreik. Σίσες, kath.kreik. Σίσαι, *Sísai*) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 584 (vuonna 2011).

Sísesin kylä sijaitsee noin 44 kilometriä itään Réthymnosta ja noin 39 kilometriä länteen Iraklionista. Se on rakennettu noin 120 metrin korkeuteen merenpinnasta laskettuna. Erään löydetyn piirtokirjoituksen perusteella kylän paikalla tai lähellä on sijainnut antiikin aikana Sisa tai Sisai -niminen kaupunki. Kansanetymologian mukaan kylän nimi viittaisi kuitenkin johonkin turkkilaisten vastaisen taistelun aikaan tapahtuneen maanjäristykseen (*seismós*). Kolmannen selityksen mukaan nimi viittaisikin erääseen seudulla kasvavaan kistuslajiin (*sísaros*, *agkísaros*).

Síses muodostaa myös laajemman kyläyhdyskunnan (Τοπική Κοινότητα Σισών, *Topikí Koinótita Sisón*), johon kuuluvat varsinaisen Sísesin kylän lisäksi kylät Almyrída ja Kaló Choráfi. Koko yhdyskunnan väkiluku on 673.

Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Σίσες *Terrabook*. Viitattu 1.9.2021.
3. ↑  Σίσες *Δήμος Μυλοποτάμου*. Viitattu 1.9.2021.